Diari Oficial de la Generalitat Valenciana


Sumari del DOGV 4531, del 26-06-2003 (2003/7531)

RESOLUCIÓ de 19 de juny de 2003, del director general per als Recursos Humans, que adjudica les destinacions a les persones participants en els concurs general de trasllats per a la provisió de places vacants dels centres de Salut Pública, del grup B, tècnic mitjà de Salut Pública: Epidemiologia, Promoció de la Salut i Salut Laboral, funcionaris d'Administració Especial, dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7531


Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de juny de 2003, del director general per als Recursos Humans, que adjudica les destinacions a les persones participants en els concurs general de trasllats per a la provisió de places vacants dels centres de Salut Pública, del grup B, tècnic mitjà de Salut Pública: Epidemiologia, Promoció de la Salut i Salut Laboral, funcionaris d'Administració Especial, dependents de la Conselleria de Sanitat. [2003/X7531]
  
Per una Resolució de 3 de febrer de 2003, el director general per als Recursos Humans va convocar un concurs general de trasllats per a la provisió de places vacants dels centres de Salut Pública, del grup B, tècnic mitjà de Salut Pública: Epidemiologia, Promoció de la Salut i Salut Laboral, funcionaris d'Administració Especial, dependents de la Conselleria de Sanitat (DOGV núm. 4.453, de 05.03.2003).
  
En compliment de la base setena de la convocatòria esmentada, d'acord amb la proposta de la comissió de valoració i fent ús de les competències delegades per l'Orde de 18 de febrer de 2000 de la Conselleria de Sanitat, que delega atribucions en matèria de contractació administrativa, gestió econòmica i gestió de personal en diversos òrgans de la conselleria, resolc:
  
Primer
  
No fer cap adjudicació a Amparo de la Encarnación Armengol ni a Margarita Martínez Meliá, en considerar que no s'ajusten als requisits de participació que es detallen en el punt 1.1 de la convocatòria.
  
Segon
  
Publicar en l'annex I l'adjudicació de places al personal funcionari de carrera.
  
Tercer
  
Publicar, com a annex II, l'adjudicació de places a les persones que van superar les proves selectives convocades per la Resolució d'11 de maig de 2000 del director general per als Recursos Humans i Econòmics, que convocava un concurs oposició per a la provisió de places vacants dels centres de Salut Pública, del grup B, tècnic mitjà de Salut Pública: Epidemiologia, Promoció de la Salut i Salut Laboral, funcionaris d'Administració Especial, dependents de la Conselleria Sanitat (DOGV núm. 4.240, de 02.05.2002), L'orde de la llista l'establix la puntuació obtinguda en el concurs oposició.
  
Quart
  
Nomenar funcionaris de carrera del grup B, tècnic mitjà de Salut Pública: Epidemiologia, Promoció de la Salut i Salut Laboral, les persones que figuren en l'annex II, des del mateix moment de la presa de possessió en la plaça adjudicada.
  
Les destinacions adjudicades són irrenunciables.
  
El personal funcionari de nou ingrés que no siga adjudicatari de plaça per no haver sol·licitat totes les oferides, que desistisca de la seua sol·licitud o que renuncie a la plaça adjudicada perdrà tots els drets inherents a la seua participació en el concurs oposició.
  
Els funcionaris de carrera que obtinguen plaça han de cessar en la que, si en té, estiguen ocupant dins dels 3 dies hàbils següents a la publicació de la resolució d'este concurs. La presa de possessió de la nova plaça s'ha de fer dins dels 3 dies següents al cessament, si les places són de la mateixa localitat; en el termini de 15 dies, si són de diferent localitat de la mateixa àrea de salut, o d'un mes si pertanyen a diferent localitat i diferent àrea de salut.
  
Els funcionaris de carrera que participen des d'una situació que no comporta la reserva de plaça i els funcionaris de nou ingrés disposaran d'un mes per a la presa de possessió de la plaça adjudicada, comptador des de l'endemà de la publicació d'este concurs. L'ús del termini indicat per a la presa de possessió no reportarà cap retribució.
  
Les persones interessades poden interposar contra esta resolució un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de la publicació de l'acte recorregut, segons que disposen els articles 109 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 8.2.a), 14.2 i 46 de la Llei 29/ 1998, de 13 de juliol, reguladora de la Jurisdicció Contenciosa Administrativa. Potestativament, poden interposar recurs de reposició en el termini d'un mes, d'acord amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
Tot això sense perjudici que es faça servir qualsevol altre recurs que per al seu dret estime convenient.
  
València, 19 de juny de 2003.- El director general per als Recursos Humans: José Cano Pascual.
  
 ANNEX I
  
Cognoms i nom: Merino Egea, Cayetano
  
Núm. lloc: 33343
  
Denominació: T.M. Epidemiologia
  
C. Salut Pública: Torrent